PROCES VERBAL

Nr. 26 din 29.02.2008

al şedinţei  Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Boris FOCŞA; Alexandru BUREAN; Viorel CIBOTARU.
Au lipsit: Veaceslav IONIŢĂ; Igor MUNTEANU.

Au asistat:

V. Todercan, Preşedintele IPNA Compania “Teleradio-Moldova”, A. Răileanu, Director Televiziune, D. Ţurcanu, Şef al Direcţiei monitorizare, relaţii cu publicul şi internaţionale, Salme Ranu, Juhan Paadam, experţi din Estonia, A. Vicol, Şef Serviciul juridic, reprezentanţi ai mijloacelor de informare în masă, ş.a.

Ordinea de zi:

1. Monitorizarea unor emisiuni TV.

2. Darea de seamă privind întîlnirea cu reprezentanţii Academiei de Administrare Publică (raportor: A. Dubrovschi).

3. Darea de seamă privind întîlnirea cu reprezentanţii Ministerului Apărării (raportor: V. Cibotaru).

4. Darea de seamă privind întîlnirea cu publicul din raionul Anenii Noi  (raportor: B. Focşa).

5. Darea de seamă privind întîlnirea cu publicul din raionul Donduşeni  (raportor: A. Dubrovschi).

6. Propuneri privind organizarea seminarului teoretico-practic “Codul Audiovizualului al Republicii Moldova: oportunitatea ajustării la standardele europene” (raportor: V. Cibotaru).

7. S-a votat începerea şedinţei cu modificarea ordinii de zi propusă: introducerea punctelor:

8. Cu privire la modificarea Regulamentului C.O.

9. Diverse.

“Pentru” – unanim.

    La prima întrebare, în conformitate cu art. 42 (o) al Regulamentului C.O. au fost analizate emisiunile “Art Studio Plus”, realizator V. Cecoltan, “Artelier”, Nelea Canţer, Valentina Creţu şi “Zona Liberă”, respectiv Maria Chetruş şi Ion Amarfii. Fiecare membru, ca reprezentant al publicului, şi-a expus părerea în ceea ce priveşte părţile pozitive şi negative ale emisiunilor.  

S-a luat act.

La întrebările 2, 3, 4, 5 ai ordinii de zi, raportorii au prezentat dările de seamă privind întîlnirile cu publicul din raioanele Anenii Noi, Donduşeni, cît şi cu reprezentanţii Academiei de Administrare Publică şi Ministerului Apărării. În discuţie au luat cuvântul: M. Şlapac, L. Barbus, A. Burean.  A fost accentuată necesitatea continuării acestei practici în vederea ajustării emisiunilor TV şi Radio la cerinţele publicului larg.

S-a luat act.

   La întrebare a şasea au luat cuvîntul: V. Cibotaru, M. Şlapac, A.  Dubrovschi, L. Barbus, B. Focşa, A. Burean. A fost aprobată ideea desfăşurării în luna mai curent a training-ului “Cu privire la achiziţionarea de către CTRM a producţiei posturilor TV independente” şi modalitatea de participare a C.O. la seminarul teoretico-practic “Codul Audiovizualului al Republicii Moldova: oportunitatea ajustării la standardele europene” în colaborare cu Fundaţia SOROS. 

S-a luat act.
La întrebare a şaptea s-a propus completarea Regulamentului Consiliului de Observatori. În scopul implementării adecvate a Codului Audiovizualului, pct. 51 a fost completat cu lit. “f”: “absenţa consecutivă şi nejustificată de la şedinţele C.O. Declaraţia vacanţei funcţiei de membru al C.O. are loc prin Decizia C.O.”.

S-a votat: “pentru” – unanim.
La diverse membrii Consiliului de Observatori au avut o discuţie cu experţii din Estonia, Juhan Paadam şi Salme Ranu, sosiţi la invitaţia CTRM pentru monitorizarea emisiunilor TV şi Radio şi studierea posibilităţilor de ajustare a Companiei la niveluri europene privind calitatea programelor.

S-a hotărît:

1. A aproba completarea pct. 51 al Regulamentului Consiliului de Observatori IPNA Compania “Teleradio-Moldova” cu următoarea redacţie: 

 “ f)  absenţa consecutivă şi nejustificată de la şedinţele C.O. 

     Declaraţia vacanţei funcţiei de membru al C.O. are loc prin Decizia C.O.”.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

